Qamchiq dovonida ko‘chki xavfi e’lon qilingani tufayli, 12 mart kuni soat 9:00 dan avtomobillar harakati uchun vaqtincha yopilgan edi. Favqulodda vaziyatlar vazirligi xabariga ko‘ra, soat 18:00 ga kelib dovon yo‘li qayta ochilgan. Foto: KUN.UZ Qayd etilishicha, vazirlik tegishli xizmatlar bilan hamkorlikdagi amaliy harakatlarni muvofiqlashtirib borgan. Avvalroq dovonda qolib ketgan yo‘lovchilar uchun poyezd yuborilgani xabar qilingandi. “O‘zgidromet” xabariga ko‘ra, kunning ikkinchi yarmida Qamchiq dovonida 5 ta qor ko‘chishi hodisasi kuzatilgan.